Anšoovis

Anšoovis (Engraulis encrasicholus) on anšoovislaste sugukonda kuuluv kalaliik.

Väliskujult meenutab anšoovis heeringat, kuid on väiksem, kilust natuke suurem. Anšoovisel on mitmeid alamliike.

Anšoovis elab Euroopa ja Aafrika ranniku lähedal, Vahemeres ja Mustas meres, uitkalana on teda leitud ka Soome lahes.

pisi|Soolatud anšoovis|left
Anšoovist kasutatakse toiduks nii soolatult kui ka õlis.

Anšoovist on soolatud juba mitu tuhat aastat. Anšoovise soolamisel on kasutatud väga erinevaid vürtse, kõige rohkem musta pipart, kuid ka muid vürtse nagu ingver, aedpetersell ja küüslauk. Anšoovise soolamine on sarnane vürtsikilu soolamisele, nad laotakse kihtidena purki, soolakiht kihtide vahel, ja pannakse vajutise alla. Kuid anšoovist lastakse laagerduda 3 kuni 6 kuud. Sageli anšoovise soolamisel ei kasutata midagi muud peale soola, kuna anšoovisel on endal tugev maitse. Soolatud anšoovis on maitsvuse pärast väga hinnatud.

Vanas Roomas valmistati anšoovisest hapendatud kastet nimega garum, anšoovist soolati, ning lasti siis pikka aega hapneda.

Vaata ka
 Eesti kalade süstemaatiline nimestik
 Kilu
 Sardiinid
 Vürtsikilu

Viited

Kategooria:Heeringalised
Kategooria:Eesti kalad